
Nr. 8535. din 25.07.2023

REFERAT DE APROBARE
- pentru PROIECTUL DE HOTĂRÂRE privind aprobarea modificării și completării Hotărârii Consiliului Local a Municipiului Marghita nr. 96 din 27.04.2023 privind aprobarea  Regulamentului de funcționare, întreținere și exploatare a imobilului “Bazin didactic de înot” precum și a tarifelor ce se vor aplica în desfășurarea activității
Am inițiat acest proiect de hotărâre în vederea atragerii de venituri la bugetul local și asigurării condiţiilor pentru un cadru legal, dar și în scopul administrării eficiente a Bazinului didactic de înot, prin obținerea de venituri proprii ce vor fi obținute din aplicarea tarifelor stabilite pentru închirierea culoarelor de la Bazinul didactic de înot, atât pentru antrenorii/instructorii de înot, cât și pentru competițiile, programul de pregătire și manifestările sportive, dar și pentru închirierea spațiilor economice aferente acestui imobil, drept pentru care este necesar adoptarea unei hotărâri de modificare și completare a Hotărârii Consiliului Local a Municipiului Marghita nr. 96 din 27.04.2023 privind aprobarea  Regulamentului de funcționare, întreținere și exploatare a imobilului “Bazin didactic de înot” precum și a tarifelor ce se vor aplica în desfășurarea activității.
  
Pentru ca acest Bazin didactic de înot să poată funcționa este necesar a se stabili și tarifele care vor fi aplicate în vederea susținerii unei părți din cheltuielile ocazioate, astfel că în conformitate cu prevederile art. 484, alin. (1) – (3) din Legea nr. 227/2015 privind codul fiscal, consiliile locale pot adopta taxe speciale pentru serviciile publice locale, precum şi cuantumul acestora și se stabilesc în conformitate cu prevederile Legii nr. 273/2006 privind finanţele publice locale, cu modificările şi completările ulterioare.  

Tarifele necesare a fi adoptate sunt următoarele:
	1. închiriere culoar de înot
	2. închiriere bazin de înot pentru competiții, programul de pregătire și manifestări sportive
	3. închiriere spații pentru desfășurarea activităților economice.

	Față de cele prezentate mai sus este necesară adoptarea unei hotărâri prin care să se aprobe modificarea și completarea Hotărârii Consiliului Local a Municipiului Marghita nr. 96 din 27.04.2023 privind aprobarea  Regulamentului de funcționare, întreținere și exploatare a imobilului “Bazin didactic de înot” precum și a tarifelor ce se vor aplica în desfășurarea activității, drept pentru care supun spre analiză și aprobare Consiliului Local al Municipiului Marghita proiectul inițiat.

